**PROJEKTNI ZADATAK**

**Stručni nadzor nad radovima sanacije potresom oštećene Osnovne škole Ljudevita Modeca Križevci te radovima obnove krovišta Osnovne škole Ljudevita Modeca Križevci**

1. **PROJEKTNI ZADATAK**

Potreban je stručan nadzor nad radovima sanacije potresom oštećene Osnovne škole Ljudevita Modeca Križevci te radovima obnove krovišta Osnovne škole Ljudevita Modeca Križevci i, sve do konačnog obračuna i primopredaje objekta sa odabranim izvođačem.

Izvršitelj usluge stručnog nadzora nad izvođenjem radova je ovlašten i dužan provoditi nadzor sukladno Zakonu o gradnji (NN 153/13, NN 20/17, NN 39/19, NN 125/19), Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, NN 107/15, NN 20/17, NN 98/19, NN 121/19) ovisno o dinamici radova (minimalno jedan izlazak tjedno, po potrebi i češće), a naročito poseban izlazak prilikom izvođenja bitnih radova za građevinu.

**Sadržaj usluge stručnog nadzora građenja obuhvaća:**

1. vršenje nadzora nad građevinskim, strojarskim i elektro radovima, obvezu obavljanja stručnog nadzora, te pravovremeno izvještavanje Naručitelja o dinamici i kvaliteti radova;
2. trošenje sredstava po namjeni, dinamici i visini (kontrola: izmjera, građevinske knjige, situacija, proračun razlike u cijeni, obračuna nepredviđenih i naknadnih radova);
3. održavanje ugovorenih rokova (utvrđivanje rokova početka, praćenje izvršenja i odvijanja radova prema vremenskom planu, te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom);
4. kvaliteta radova (vizualni pregled, kontrola i pregled dokumentacije kojom Izvođač dokazuje kvalitetu);
5. izgradnja prema aktu kojim se uvjetuje gradnja;
6. ostalo (kontrola unošenja podataka u građevinski dnevnik, ovjeravanje situacija, razni izvještaji i analize, sudjelovanje u postupku primopredaje i konačnog obračuna, te obavljanje ostalih poslova po ovlaštenju Naručitelja).

Tijekom faze građenja, Izvršitelj će, između ostaloga, provoditi i sljedeće:

* + uvesti Izvođača radova u posao;
  + provoditi nadzor nad provedbom aktivnosti Izvođača, te osigurati njihovu usklađenost s uvjetima Ugovora o građenju;
  + provoditi nadzor na licu mjesta i koordinaciju kako bi se osigurala usklađenost radova i opskrbe s projektnom dokumentacijom i vremenskim planom;
  + davati odgovarajuće naloge o izvođenju određenih radova Izvođaču, u slučaju potrebe

otklanjanja nedostataka, a radi sprečavanja težih posljedica koje bi nastupile neizvođenjem tih radova;

* + provoditi nadzor nad izvođenjem nepredviđenih i naknadnih radova tijekom građenja;
  + koordinirati sastanke na lokaciji gradilišta te sastanke vezane uz mjesečni napredak radova; promptno pripremati i distribuirati zapisnike s tih sastanaka;
  + pružati pomoć na zahtjev Naručitelja svim pisanim sredstvima komunikacije (uključujući elektroničku poštu) o bilo kojem pitanju u vezi s provedbom ugovora, uključujući ad hoc izvješća;
  + provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.;
  + pratiti napredak radova te pravodobno izvještavati Naručitelja o svim mogućim problemima koji mogu nastati i utjecati na postizanje ciljeva projekta;
  + potpisivati građevinski dnevnik Izvođača koji će se voditi u skladu s važećim propisima te čuvati potpisanu kopiju;
  + ovjeravati dokaznice količina izvedenih radova Izvođača;
  + provoditi svakodnevne provjere gradilišta kako bi provjerio napredak i kvalitetu izvođenja radova te uvjete zaštite na radu;
  + analizirati prijedloge Izvođača radova vezane uz moguće prilagodbe projekta, specifikacija, radova ili programa rada, koje mogu postati potrebne ili korisne tijekom ili nakon izvođenja radova;
  + prema zahtjevima Naručitelja savjetovati o mogućim načinima smanjenja troškova projekta, smanjenja vremena izvođenja ili poboljšanja kvalitete radova;
  + informirati Naručitelja o potrebi izrade Dodatka Ugovoru, sukladno odredbama Zakona o javnoj nabavi;
  + pregovarati s Izvođačem o izmjenama i prilagodbama te o tome davati pismene preporuke Naručitelju uključujući opis aktivnosti i cijene za sve neplanirane radove;
  + provjeravati i odobravati dokumente o izvedenom stanju i ostale građevinske dokumente koje zahtijeva zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača,

osiguravajući da su u potpunosti ujednačeni, indeksirani i pravilno prezentirani;

* + odobravati program pokusnog rada, puštanje u pokusni rad i faze pokusnog rada;
  + kontrolirati i potvrđivati program obuke i provedbu obuke osoblja Naručitelja koju provodi Izvođač, ukoliko ista postoji;
  + kontrolirati i odobravati Upute za rad i održavanje dostavljene od strane Izvođača u uskoj suradnji s Naručiteljem;
  + pripremiti Potvrdu o preuzimanju, popis nedostataka i ostale dokumente koje zahtijevaju uvjeti Ugovora;
  + pregledati i ovjeriti obračunske (mjesečne) privremene situacije, račune, koji moraju odgovarati izvedenom opsegu radova i ugovoru o građenju;
  + pregledati i ovjeriti prijedlog okončanog obračuna, potvrđivati vrijednost radova u skladu s Ugovorom;
  + pripremati mjesečna izvješća o napretku radova, završno izvješće, posebna izvješća na zahtjev Naručitelja; sva izvješća potrebna sukladno važećoj regulativi RH te sva propisana izvješća za tehnički pregled i sudjelovati u postupku tehničkog pregleda.

Stručni nadzor mora se provoditi stručno, korektno i savjesno, u skladu svim relevantnim zakonima i podzakonskim propisima vezanim uz obavljanje poslova stručnog nadzora, pravilima struke, prihvaćenim dostignućima znanosti i Kodeksom strukovne etike, na način da se osigura realizacija koncepcije građevine utvrđena potvrdom glavnog projekta te osigura izvođenje radova u skladu s važećim propisima.

1. **VREMENSKI ROK**

Aktivnosti vezane uz vršenje stručnog nadzora odvijat će se za vrijeme izvođenja radova, tj. dok se radovi u potpunosti ne izvrše, temeljem operativnog plana građenja dostavljenog od Izvođača radova, uključujući i aktivnosti vezane uz primopredaju.

(mjesto i datum) (naziv i ovjera ponuditelja)